Larry Carlton

Larry Carlton (født 2. mars 1948) er en amerikansk jazz-, jazz-fusion-, pop- og rockegitarist som både gir ut egne innspillinger og jobber som studiomusiker for populære band. I sin karriere har  Carlton vunnet tre Grammy-priser for sine opptredener og komposisjoner, inkludert temamusikken til TV-serien Hill Street Blues (1981). Han er også onkelen til sangeren og sangforfatteren Vanessa Carlton.

Carlton begynte å spille gitar da han var seks år gammel. Han gikk i lære hos Slim Edwards nær sitt hjem i Torrance, California. Han ble interessert i jazz da han gikk på high school, og hans stil var inspirert av gitaristene Joe Pass, Wes Montgomery, Barney Kessel og B.B. King. Saksofonist John Coltrane har også påvirket Carlton, og Carltons konsertalbum har hatt med kutt fra Miles Davis' kjennemerke Kind of Blue. Larry Carlton er gift med den kristne musikkartisten Michele Pillar.

 Karriere 
På 70-tallet var Carlton en opptatt studiomusiker i Los Angeles, med opptil 500 innspillinger per år, inkludert album av Steely Dan, Joni Mitchell, Billy Joel og Quincy Jones. Hans sprø og blendende gitarsolo på Steely Dans "Kid Charlemagne" på LPen The Royal Scam fra 1976, har vært listet som tredje beste gitarsolo på plate av Rolling Stone Magazine. Mellom 1971 og 1976 spilte han med jazzrock-gruppen The Crusaders. I 1977 skrev han kontrakt med Warner Bros. Records for sin solokarriere. Selv om han var relativt ukjent utenfor sin egen fan-skare, ga Cartlton ut seks album mellom 1978 og 1984. LP-en Friends ga ham en nominasjon til Grammy-prisen. 

Hans solokarriere tok en vending da han i 1985 signerte med MCA Master Series for et akustisk jazzalbum.  Resultatet ble Alone/But Never Alone. Mellom 1985 og 1990 hadde Carlton forskjellige soloprosjekt. Han vant en Grammy for sin cover-versjon av Michael McDonald/Lester Abrams sangen "Minute by Minute" fra den suksessrike LP-en Discovery.  

Fra 1994 til 1997 deltok Carlton på forskjellige turneer og ga ut et album med gitarist Lee Ritenour. I 1997 tok han Ritenours plass i den suksessrike jazzkvartetten Fourplay.

 Diskografi 
 LP / CD 
 With A Little Help 1968 Uni
 Singing / Playing 1973 Blue Thumb
 Larry Carlton 1978 Warner Bros. Records
 MR.335 Live In Japan (Japan Only) 1977
 Strikes Twice 1980 Warner Bros. Records
 Sleepwalk 1982 Warner Bros. Records
 Eight Times Up 1982 Warner Bros. Records
 Friends 1983 MCA
 Alone / But Never Alone 1985 MCA
 Last Nite 1986 MCA
 Discovery 1987 MCA
 On Solid Ground 1989 MCA
 Christmas At My House 1989 MCA
 Collection 1990 GRP
 The Best Of Mr.335 1992 Warner Bros. Records
 Kid Gloves 1992 GRP
 Renegade Gentleman GRP 1993
 Larry & Lee 1995 GRP
 The Gift 1996 GRP
 Collection Vol.2 1997 GRP
 Fingerprints 2000 Warner Bros. Records
 No Substitutions 2001 Favored Nations
 Deep Into It 2001 Warner Bros. Records
 Sapphire Blue 2003 JVC Music
 The Very Best of Larry Carlton 2005 GRP
 Firewire 2005 Bluebird 
 The Jazz King 2007 Sony BMG Music Entertainment (Thailand)
Larry Carlton with Robben Ford Live in Tokyo 335 Records

 Film-soundtrack 
 Mot alle odds (Against All Odds) 1984 Virgin Records (med Michel Colombier)

 Video 
 Larry Carlton Live 1987
 Star Licks Larry Carlton 1989
 Star Licks Larry Carlton Vol.2 1992
 Larry Carlton Live At Montreal International Jazz Festival 1997

 DVD 
 Carlton Lukather Band – The Paris Concert 2001
 Appears in Eric Clapton's Crossroads Guitar Festival, 2004

 Referanser 

 Eksterne lenker 




 Larry Carlton Guitar Tabs 
 Larry Carlton
 Live performance images

Kategori:Gitarister fra USA
Kategori:Jazzgitarister fra USA
Kategori:Studiomusikere fra USA
Kategori:Personer fra Torrance